b'\n_START_ARTICLE_\nViktorin Ptujski\n_START_SECTION_\n\xc5\xbdivotopis\n_START_PARAGRAPH_\nSveti Viktorin Ptujski je bio biskup u Petovioni u Panoniji u drugoj polovini 3. stolje\xc4\x87a i jedan od rijetkih, koji su zbog rimskog progona djelovali i knji\xc5\xbeevno stvarali u ono vrijeme. Mogu\xc4\x87e je da je umro mu\xc4\x8deni\xc4\x8dkom smr\xc4\x87u u godinama Numerijanovog progona (283.-284.) ili kasnije, u vrijeme Dioklecijanova progona, oko 304. Spomendan mu je 3. studenog. Sv. Jeronim je zapisao kako sveti Viktorin "\xe2\x80\xa6nije znao tako dobro latinski kao gr\xc4\x8dki. Zbog toga su njegova djela velika u mislima, a \xc4\x8dine se manje vrijedna zbog na\xc4\x8dina pisanja\xe2\x80\xa6". Vjerojatno nije imao klasi\xc4\x8dnog retorskog obrazovanja, ali je bio vrlo revan i zauzet kr\xc5\xa1\xc4\x87anin, te samouk. Hodo\xc4\x8dastio je u Jeruzalem, gdje je posjetio knji\xc5\xbenicu, koju je osnovao biskup Aleksandar. Ovaj susret sa isto\xc4\x8dnom kulturom je utjecao na njegove spise. Sv. Viktorina prikazuju u biskupskom odjelu s ma\xc4\x8dem i palminom granom u ruci.\n_START_SECTION_\nU\xc4\x8denje\n_START_PARAGRAPH_\nViktorin je pisao pod utjecajem ivanovske teologije, \xc5\xa1to je vidljivo u njegovoj teologiji kao i u drugim liturgijskim elementima unutar kr\xc5\xa1\xc4\x87anske zajednice u Petovioni. Pored tog isto\xc4\x8dno kr\xc5\xa1\xc4\x87anskog utjecaja primje\xc4\x87ujemo i zapadni utjecaj, koji je do\xc5\xa1ao prijeko Akvileje. Akvileja je kao kulturni i kr\xc5\xa1\xc4\x87anski centar zaslu\xc5\xbena da su se Viktorinova djela pro\xc5\xa1irila od tamo po sjevernoj Italiji i dalje po cijelom Zapadu. Na\xc5\xbealost, taj se je proces zaustavio sa pseudo-Gelazijevim dekretom, koji je Viktorina ozna\xc4\x8dio \'neprikladnim za \xc4\x8ditanje\'.\n_START_SECTION_\nEshatologija\n_START_PARAGRAPH_\nViktorin je bio milenarist, \xc5\xa1to je vlastitio prvim desetlje\xc4\x87ima kr\xc5\xa1\xc4\x87anstva. Milenarizam poznajemo u razli\xc4\x8ditim oblicima, ali Viktorin ga je preuzeo od Ireneja oslanjaju\xc4\x87i se na Ps 90,4 (Jer je tisu\xc4\x87u godina u o\xc4\x8dima tvojim kao ju\xc4\x8dera\xc5\xa1nji dan koji je minuo i kao stra\xc5\xbea no\xc4\x87na). Povijest je zami\xc5\xa1ljao u sedam tisu\xc4\x87lje\xc4\x87a, od kojih \xc4\x87e zadnje biti Kristovo kraljevanje na zemlji, a nakon toga slijedi op\xc4\x87i sud. Njegov milenarizam je miran i slu\xc5\xbei oja\xc4\x8danju osobne vjere u Krista, nije usmjeren protiv nikoga, a tako\xc4\x91er je i teolo\xc5\xa1ki, jer se oslanja na Irenejevu teoriju rekapitulacije.'